Caisleán Luimnigh

Is caisleán suite i gContae Luimnigh cois na Sionainne é Caisleán Luimnigh, leagan ceart dlisteanach ar an gcaisleán ar a dtugtar ‘King John’s Castle’ i gCathair an Chonartha.
clé|mion
clé|mion
clé|mion
clé|mion

 Stair 
Ba é Eoin, Rí Shasana a d’ordaigh go dtógfaí an caisleán sa 13ú haois leis an gcathair a chosaint ó na teaghlaigh Ghaelacha a bhí ina timpeall. Níor leag an rí féin cos sa gcaisleán riamh.

Rinneadh athchóiriú ar an gcaisleán in 2010 agus caitheadh os cionn €5.7 milliún le feabhas a chur ar na háiseanna do thurasóirí ansin – ionad cuairteoirí, caifé, agus taispeántais nua-aimseartha ar chuid den obair sin. Bhí sé i seilbh Shannon Heritage le linn an ama sin.

Ghlac Comhairle Contae agus Cathrach Luimnigh seilbh ar an gcaisleán i mí Aibreáin na bliana 2022. 

 Ainm 
Tugadh go leor ainmneacha ar an gcaisleán i gcaitheamh na mblianta. Thugtaí ‘an caisleán’ air i Luimneach féin den chuid ba mhó agus ‘Caisleán Luimnigh’ air taobh amuigh de Luimneach. Nuair a tugadh ar láimh don chomhairle é in 2022, moladh go n-athrófaí an t-ainm go ‘Limerick Castle’, ainm a bhíodh ar an daingean go dtí na 1800idí. Dúirt méara na linne, Daniel Butler go dtacódh sé le hathrú ainm an chaisleáin, ach chothaigh an smaoineamh conspóid bheag i measc mhuintir na cathrach.

Dúirt an staraí Sharon Slater in 2022 gurbh fhearr a d’fheilfeadh an t-ainm Béarla ‘Limerick Castle’ don chaisleán agus gur mhaith léi go dtabharfaí an t-ainm sin arís air i mBéarla.“Ó thaobh na turasóireachta de, más King John’s Castle atá air, d’fhéadfadh sé a bheith in áit ar bith. Más Limerick Castle atá air, beidh sé soiléir gur i Luimneach atá sé,” a dúirt sí.

 Nasc seachtrach 
 Eolas ag Shannon Heritage faoi Chaisleán Luimnigh 

 Féach freisin     

 Eoin, Rí Shasana

 Tagairtí 

Luimnigh
Catagóir:Séadchomharthaí Náisiúnta na hÉireann
Catagóir:Luimneach